b'\n_START_ARTICLE_\nLiga Campionilor EHF Feminin 2017-2018 - fazele eliminatorii\n_START_PARAGRAPH_\nAcest articol descrie fazele eliminatorii ale Ligii Campionilor EHF Feminin 2016-2017.\n_START_SECTION_\nFormat\n_START_PARAGRAPH_\n\xc3\x8en sferturile de final\xc4\x83, echipele clasate pe primul loc \xc3\xaen fiecare grup\xc4\x83 principal\xc4\x83 au jucat \xc3\xaempotriva echipelor de pe locul patru din cealalt\xc4\x83 grup\xc4\x83 principal\xc4\x83, iar echipele clasate pe al doilea loc au jucat \xc3\xaempotriva celor clasate pe locul al treilea. C\xc3\xa2\xc8\x99tig\xc4\x83toarele sferturilor de final\xc4\x83 au avansat \xc3\xaen Final four, iar o tragere la sor\xc8\x9bi a stabilit felul cum vor fi distribuite echipele \xc3\xaen semifinale.\n_START_SECTION_\nSferturile de final\xc4\x83\n_START_PARAGRAPH_\nMeciurile au fost ini\xc8\x9bial programate pe 6\xe2\x80\x938 aprilie (turul) \xc8\x99i 13\xe2\x80\x9315 aprilie 2018 (returul). Cele patru echipe c\xc3\xa2\xc8\x99tig\xc4\x83toare au avansat \xc3\xaen Final Four.\n_START_SECTION_\nFinal four\n_START_PARAGRAPH_\nFormatul final cu patru echipe (Final four) a fost g\xc4\x83zduit de Sala Sporturilor L\xc3\xa1szl\xc3\xb3 Papp din Budapesta, Ungaria, pe 12 \xc8\x99i 13 mai 2018. Biletele au fost puse \xc3\xaen v\xc3\xa2nzare pe data de 7 octombrie. Pe 25 octombrie, Federa\xc8\x9bia European\xc4\x83 de Handbal a anun\xc8\x9bat c\xc4\x83 interesul fanilor pentru biletele promo\xc8\x9bionale \xe2\x80\x9ea dep\xc4\x83\xc8\x99it toate a\xc8\x99tept\xc4\x83rile\xe2\x80\x9d, p\xc3\xa2n\xc4\x83 la acea dat\xc4\x83 v\xc3\xa2nz\xc3\xa2ndu-se peste 2.000 de buc\xc4\x83\xc8\x9bi. Pe 23 februarie 2018 s-a f\xc4\x83cut public faptul c\xc4\x83 trupa britanic\xc4\x83 Clean Bandit va sus\xc8\x9bine un recital pe 13 mai, \xc3\xaen sala L\xc3\xa1szl\xc3\xb3 Papp, \xc3\xaenaintea finalei competi\xc8\x9biei. Pe 30 martie 2018, Federa\xc8\x9bia European\xc4\x83 de Handbal a anun\xc8\x9bat c\xc4\x83, datorit\xc4\x83 cererii mari, organizatorii Final four au pus \xc3\xaen v\xc3\xa2nzare bilete \xc8\x99i pentru sectoarele din tribune rezervate anterior altor categorii, inclusiv pentru marea tribun\xc4\x83 mobil\xc4\x83. \xc3\x8en urma acestei ac\xc8\x9biuni, singurele sectoare \xc3\xaen care nu s-au v\xc3\xa2ndut locuri au fost cele rezervate celor patru echipe participante. Pe 17 martie a fost lansat\xc4\x83 o gam\xc4\x83 oficial\xc4\x83 de produse \xc8\x99i echipament sportiv inscrip\xc8\x9bionate cu emblema competi\xc8\x9biei. Ultimul set de bilete disponibile a fost pus \xc3\xaen v\xc3\xa2nzare pe 18 aprilie 2018. Pe 2 mai 2018, Federa\xc8\x9bia European\xc4\x83 de Handbal a anun\xc8\x9bat c\xc4\x83 trupa Clean Bandit \xc8\x99i-a anulat participarea, f\xc4\x83r\xc4\x83 s\xc4\x83 ofere alte am\xc4\x83nunte. Pe 9 mai s-a anun\xc8\x9bat c\xc4\x83 ei vor fi \xc3\xaenlocui\xc8\x9bi cu John Newman._NEWLINE_Tragerea la sor\xc8\x9bi pentru distribu\xc8\x9bia \xc3\xaen cele dou\xc4\x83 semifinale a avut loc la Budapesta, pe 17 aprilie 2018, \xc8\x99i a fost transmis\xc4\x83 \xc3\xaen direct pe canalul ehfTV, pe canalul YouTube al ehfTV \xc8\x99i pe pagina de Facebook a Ligii Campionilor EHF. Extragerea a fost efectuat\xc4\x83 de handbalistele Nora M\xc3\xb8rk de la Gy\xc5\x91r, Andrea Penezi\xc4\x87 de la Vardar, Amanda Kurtovi\xc4\x87 de la CSM Bucure\xc8\x99ti \xc8\x99i Vladlena Bobrovnikova de la Rostov, \xc3\xaempreun\xc4\x83 cu pre\xc8\x99edintele EHF Michael Wiederer. \xc3\x8en urma extragerii a rezultat urm\xc4\x83toarea distribu\xc8\x9bie:'